timothydillan/balinese-cpt-corpus huggingface dataset:
NGWANGUN semangat idup manusa sasampun naen katibén kahanan sané nénten becik sajeroning kahuripan majanten méweh pisan. Sakadi silih sinunggilnyané ri kala manusa sadurungnyané naen sungkan utawi sakit tur karawat ring rumah sakit. Kabuatang utsaha anggén nangiang malih semangat idupnyané, antuk sokongan méntal saking kulawarga. Kearifan lokal ring Bali wénten sané ngadungang sokongan méntal sareng ngamargiang upacara.
Manut Jro Mangku Ni Luh Pariani, sané jenek ring Jln. Anyelir, Dénpasar, sané taler sinalih tunggil serati sané sampun sawatara kutus warsa ngayah ring widang bebantenan ri kala karauhin Bali Post, Sukra (5/4) lintang maosang, ri kala ida dané utawi manusa sakit napimalih naen kaoperasi biasané polih engsap ring déwéknyané, punika patut kaulapin.
Manut dané prosés ngwaliang kondisi sakadi jatimula inucap sané méweh. Yéning ring Bali nangiang semangat idup manusa nénten wantah kalaksanayang antuk sokongan moril miwah méntal kémanten, taler kabuatang sokongan saking niskala. Ida dané sané naen sakit pacang ngrasayang nerawang-rawang, ngrasa nglayang-layang, kesiab-kesiab, marasa jejeh, polih karawat ring ruang rumah sakit. Tiosan punika taler prasida kaawinang yéning polih keni baya umpaminipun kecelakaan lalu lintas ring jalan raya, miwah katibén béncana.
“Pinaka utsaha ngulapin sabda, bayu, miwah idep sang sané sungkan mangda mawali seger waras dirgayusa sakadi jatimula sakadi ri kala durung sungkan,” baosnyané.
Rabin Jro Mangku Ketut Sulang puniki taler ngwewehin, ngulapin utawi ngaokin puniki sakadi sané sampun-sampun biasané kalaksanayang olih kulawarga ring genah sang sané sungkan polih karawat utawi ring palinggih rumah sakit, wiadin yéning kecelakaan lalu lintas ring jalan raya biasané kalaksanayang ring genah kecelakaan punika kaeterang olih pamangku. Paindikan puniki patut kalaksanayang duaning manut kapercayaan, yéning atma utawi sang sané ngempu manusa nénten kaulapin kajejehin kantun magenah ring rumah sakit tur wesanannyané sang sané sungkan puyung pamuputné makelo prasida mawali kenak.
Tios ring rumah sakit, sasampuné rauh ring umah sadurungé ngranjing ka pekarangan utawi ring pamedal biasané malih kasanggra olih kulawarga antuk banten pengulap. Manut Jro Pariani sarana banten pengulap sané lumrah sering kanggén ring Dénpasar wiadin kanggén ring sajebag Bali minab nénten pateh, duaning mapaiketan sareng halang (désa, kala, patra).
“Banten sané kanggén sanistanné nganggén ayaban tumpeng lima madaging sayut sambut urip, prayascita sareng béyakaonan, pengulapan madaging pejati asoroh. Banten kaastawayang ring Siwa Raditya,” baosnyané negesang.
Intiné mapinunas majeng ring Ida Sang Hyang Widhi Wasa mangda sasampuné naen magenah ring rumah sakit salanturnyané prasida mawali bersih, mawali tegteg bayuné, kenak rahajeng dirgayusa. Saking upacara inucap taler wénten pangapti mangda kawekas nénten sungkan malih. Yéning saking logika, dadosné umat prasida nyaga kesehatan tur becik-becik nyaga déwék. Piteket moral sané meled kasinahang saking pamargi nyata upacara puniki wantah mapiuning majeng manusa mangda ngajiang atma (angkihan) sané sampun kaicén. (ian)
**Bali Post, April 2013
Iti ta ngaran Kawyamandala, santikatmaka ring asing kawya,
Kawya sembah mareng raja para Rakawi,
Iki kawyarakawi gita manggala.
I
Adya gita puja para rakawi,
Sarwa kawya pramitteng pramana,
Yogya purna gita gitatmaja,
Ratna manggala sarwa maprana.
Siddha sampurna prajaning jagat,
Angubhakti wawang ring bhumi,
Siddha rahayu santi manawa,
Angubhakti padya guru Wiratpati.
II
Hana girimanggala ngaran ikang adri,
Wana gangga prani mwang pawana,
Ndah tumunggal ika dadi sundaram,
Wilis kanaka praja hita karana.
Inider wana wana manggalya,
Mwang nadi kaliku halep,
Marutangilir silir-sumilir,
Halepnya kadi sinwam sakeng basanta.
III
Rika ri gangga matsya glis malumba,
Garjita mantuka ring hulu,
Gumupta sarira ni sor kamala,
Mwang druta malila mahiring-hiringan.
Suci nirmala wenya sang nadi,
Hapa-hapa mweh manrtta,
His saking hulu nuju sagara,
Angurip labdhajiwa prani kamantyan.
IV
Iki pwa kawyamandala samapta,
Mogha jiwaning rat anganugraha,
Sweca purna somya ikang jagat,
Bhuta hita kabeh pada mahayu.
Swasti nirmala santi ring bhumi,
Sampurna pwa ikang prani,
Tan hana yudha tan hana lara,
Mogha siddha mawali ring sanatana.
By Alang Alang Kumitir
NASKAH ACARA MADELOKAN
Inggih lugrayang titiang nunas ulatian Ida dane sareng sinamian riantukan sampun panumaya galah, acara ring wengine puniki jagi kawitin titiang.
Sadurung acara lanturang titiang, iringang titiang Ida dane sareng sami ngaturang pengastuti puja utama majeng ring Ida Sang Hyang Widi Wasa, mangda acara duene mamargi anter gumanti puput.
Om Swastyastu
Kaping riin swasti prapta aturang titiang majeng ring
• Manggalaning Suka Duka Br. Legian Kaja lan Manggalaning Wewidangan Legian Kaja kesarengin sane wangiang titiang • Kelihan Sekaa Teruna Manggala Sunu sane wangiang titiang • Tur ring semeton warga Sekaa Teruna sane suksmayang titiang.
Asapunika taler rahajeng wengi tur dahating suksma aturang titiang ring sang sane madue genah, mustikanipun ring penganten makekalih, mungguwing genah sane prasida kesiageyang, gumanti acara ring wengine puniki mamargi kadi pengaptin duene.
Sane mangkin lanturang titiang antuk Ngelingga Tanganin Berita Acara Pewiwahan. Tunas titiang ring semeton sareng sami mangda ngadeg. Taler tunas titiang majeng ring Manggalaning Suka Duka lan Manggalaning Wewidangan Legian Kaja mangda ke ajeng.
Asapunika acara Ngelingga Tanganin Berita Acara Pewiwahan sampun kemargiang, aturang titiang ring Ida dane mangda malinggih. Acara selanturnyane inggih punika.
1. Atur piuning saking sang sane madue genah, Inggih durusang. 2. Asapunika atur piuning saking sang sane madue genah titiang ngaturang suksma. Sane mangkin galah aturang titiang majeng ring Kelihan Sekaa Teruna Manggala Sunu, tur sepisanan ngelepas warga sane sampun mewiwaha. Inggih galah aturang titiang. 3. Inggih asapunika atur piuning saking Kelihan Sekaa Teruna Manggala Sunu. Titiang ngaturang suksma. Sane mangkin galah aturang titiang majeng ring Bapak Penasehat ST. Manggala Sunu. Inggih durusang. 4. Inggih asapunika atur piuning saking Bapak Penasehat ST. Manggala Sunu. Dumogi napi sane kawedar wawu prasida anggen titiang...
Continue Reading
Please join StudyMode to read the full document
Perpisahan kelas III ring SMA PGRI 6 DENPASAR
Majeng ring penganter acara titian matur suksma antuk galah sana kapaice ring titian.sadurung titian ngaturang atur ,pinih riin titian ngaturang pangastungkara,Om Swatyastu.
Bapak kepala sekolah sane wangiang titian,para ibu,bapak guru sinamian,para sisia ring SMA PGRI 6 puniki sane sutresnain titiang
Angayubagia uningayang titiang majeng ring ida Sang Hyang Parama Wisesa.duaning mejanten sangkaning asung kerta wara nugraha ida mawinan titian pingkalih Ida-dane praside mangguh kerahajengan sekadi mangkin.ring galah ne sane becik puniki titian pacing matur atur samatra ngninin indik Perpisahan ring kelas III SMA PGRI 6 DENPASAR.
Ida-dane miwah semeton sinamian sane kusumayang titiang,
Kelas tige(3) sane uning titiang sane mangkin sampun becik nglaksanayang tugas-tugas sane patut ketiru ring adik-adik kelas sinamian ring kelas 1 utawi kelas 2.ring ujian nasional utawi (UN) kanti Ujian Akhir Sekolah(UAS),sampun kelaksanayang sampun becik pisan lan polih lulus 100 %.
Titiang ngaturang selamat ring kelas III sane sampun lulus,dumogi praside nglanjutang ke perguruan sane lebih becik,titiang perwakilan saking kelas 1 nunas iwang yening titiang wenten iwang ring kakak-kakak kelas III maka sami.dumogi pengalaman sane mangkin dadi pelajahan sareng sisie maka sami.
Ampurayang titiang Ibu,muah Bapak guru,minakadi bapak kepala sekolah taker pare semeton utawi sisia sinamian, Ainggih asapunika titiang prasida matur-matur menawi ten wenten iwang atur titiang ,titiang nglungsur gung rena pangampura.
Om Santhi,Shanti,Shanti om.
Sanghyang Sastra pinaka suluh rikalaning maprewerti ring mrecepada. Wénten tatatiti sané patut marginin taler sané patut impasin. Sang Kawiswara ngaryanang pratiwimba marupa satwa-satwa . Satwa pinaka sarana nglimbakang kasujatian kayuné. Pikayunané sané utama dados uger-uger mangda sida ngwetuang jagathita. Sapunika kasurat ring Geguritan Gegalihan katedun olih I Madé Bija, wit saking kakawian I Komang Pangsang, Mataram-Lombok,kacitak antuk Percétakan Mutiara Singaraja.
Geguritan puniki nganggé pratiwimba saking parwa-parwa,kakawin,Tantri, satwan Watugunung, taler saking satwa-satwa lianan. Nénten nganggén ilehan satwa . Suksman satwa dumun kapupuhang wau raris karerahang conto saking parwa utawi satwa-satwa. Geguritan puniki nyihnayang sang kawi katah mamaosin parwa, kakawin utawi satwa-satwa. Taler mresidayang ngetus kasuksman ipun. Katah kasusilan urip sané dados utawi sané nénten dados kaanggén conto.
Rumasa ring angga siteng, sakti, kukuh sering pisan ngwetuang kayun ampah ring pamargi. Kayuné kataluan antuk nué kawisésan. Ampahé raris medal. Sami rumasa jagi kasor sakadi sang Garuda. Pamuputné dados palinggihan Bhathara Wisnu :
Ento kéto ya palannya/ mrasa agung lahut ngengkig/ sangkan da ja pati mengkok/ pituwi awaké ririh/ da ja ngaku awak sakti/ ngaku kereng ngaku teguh/ né pengkung jelé pesan/ yan dadi punggel-punggelin/ sangkan payu/ Sang Garuda nyalegadag// (Pupuh Sinom,33, kaca 7).
Bhathara Brahma-Bhathara Wisnu mapragaan déwa manten rumasa pinih saktina,pinih pradnyana kasor antuk lingga manik. Punapi malih jadma. Mawinan diastun wikan, pradnyan, becikang makta kawikanané. Becikan yadnyaan ring parajana :
Nyandang tiru katatwané sastrané rihin/ eda pisan mamujiang awak/ tahu tong ada nyaminin/ Ida Sang Brahma Wisnu/ ngajumang ragané lewih/ pramangkin kabancana/ dadi ada tumbuh/ manik ring ajeng negehang/ raris ida/ nehen antuk tangan kiri/ manik sumingkin negehang// (Pupuh Dandang,4,kaca 8).
Wantah sakti,mawisésa becikang ngamel. Sampunang ampah kalih ngampahang anak tios. Wau anak tuna pakantenané raris ampahang. Nénten patut punika.Sakadi Sang Arjuna ngampahang i lutung sané nénten tios Sang Hanuman. Pamuput nyubakti ring Sang Hanuman . Sumbaré icalang :
Sang Hanuman manyajaang/ manyalanin/ rauh ring tengah mamurti/ titi besiné kahelung/ ditu Sang Partha duhkita/ ngamanggehang ubaya/ tur nyumbah lutung/ Sang Kresna ica ngandika/ palané peremada lewih// (Pupuh Pangkur ,17, kaca 14).
Mangda sampunang sakadi ring ajeng ,wénten piteket mangda setata éling ring Sanghayang Sastra rikalaning rabiné mobot.Sering mamaosin parwa utawi satwa-satwa utama. Raré ring telenging garba polih miarsayang satwa mangda dados suputra. Sentana utama mresidayang nglebur malan leluhur. Saking alit icénin piteket marupa sasuluh urip:
Saboboté/ maca parwa sahi-sahi/ sukat kapireng/ antuk raré jroning garbi/ sadurungé iya medal//
Pala pradnyan/ kojaranné ngidep munyi/ harsané manulad/ sastra tuara bisa pelih/ yadin ké tara kanggoang// ( Mas Kumambang,12,13, kaca 26).
Maprewerti ring jagaté patut wénten tatasusila sané dados agem. Sastra pinaka suluh rikalaning maprewerti .
Kotak
- box; case for jewellery, small items, etc.
Media
Kotak
Kasar
peti
Halus
Unknown
Northern Form
Unknown
Usage Examples
Kotak-kotak puniki nenten keuningin napi sujati nyane kotak-kotak puniki, minab dumunan kerambah ulam/ikan lan minab lantai dasar kapal. photo niki ke ambil titiang ring pulau Pudut desa Tanjung Nusa Dua - Bali. Pemargian ke pulau pudut genah photo puniki kirang langkung 300-500m saking sisi segare ring desa Tanjung.[example 1]
These boxes … I really don’t know what they are. Perhaps in the past they were part of a fish farm or the bottom of a boat. I took this photo on Pudut Island in the village of Tanjung at Nusa Dua – Bali. The photo location is quite far … about 300 to 500 metres from the beach in Tanjung village.
Asilne dados magenepan, sakadi tas, dompet, kotak.[example 2]
The result can be anything, such as bags, wallets, and boxes.
- Foto: Agung Kirana
- BASAbali Software
Manut
- according to; by
Media
manut
Kasar
Unknown
Halus
manut
Northern Form
Unknown
Usage Examples
Dumogi mawiwitan saking buku basa bali puniki nglimbak pangweruh miwah parilaksana ngangge basa bali manut linggih, wiguna lan swadharma.[example 1]
Given the publication of this book, we hope we can improve our understanding on Basa Bali and its implementation in our daily lives accordingly to its level and purpose.
Dudonang manut skor.[example 2]
Sorted by rating.
- Ketut Suarnaya, Facebook, Oktober 2016
- Made Suatjana
Kacerita ri sapamadegan Ida Cokorda Nyoman Munggu I Gusti Agung Nyoman Alangkajeng, raja kaping III ring jagat Menghapura. Maka pangendaning Hyang bendu Ida Cokorda Nyoman Munggu majeng ring Ida I Dewa Karang, kabaos malikang gumi, sampun prasida ndawuhin manca Mengwi, pacang angrusak I Dewa Karang, tur angrejek I Dewa Karang ring Mambal. Dening asapunika, lunga I Dewa Karang, agendurasa ring ipenidane ring Puri Bun, sampun puput bebaose ring Puri Bun, mantuk I Dewa Karang, tan sangsaya kayunne.
Kacaritanen dateng sikep Mengwi, ingaterin ingadu olih para putra makabehan, makadi Ida I Gusti Agung Putu Mbahyun, ingiter Purine ring Mambal. Dadi erang I Dewa Karang, dateng maka manggala sikep Bun, ri mukaning Puri, mula kapiandel sikep Bun punika, ring sang sida nyakrawreti ring Mengwi, maka don angemit I Dewa Karang. Mijil I Dewa Karang saking mukaning Puri, angungsi sikep Bun, adwa kayunne I Gusti Ngurah Bun, tur kaliput kasaruang Ida I Dewa Karang, olih i sikep Bun, ika krananne luput I Dewa Karang, tan kena rinusak, angob tang wong Mengwi, ring kawidgdanidane I Dewa Karang. Mangke I Dewa Karang angetan angalih sanake I Dewa Bata, ida asrama ring Banjar Tegal, wewengkon Tegallalang. Pirang lawase I Dewa Karang, malinggih ring Banjar Tegal, dadia uning Ida Cokorda Ngurah Made Agung, ida I Gusti Agung Mbayun, ring wiwekanne adwa I Gusti Ngurah Bun, krana luput I Dewa Karang, dening ipah miwah mantu, awanan tan enti pidukane Ida Sri Aji Mengwi. Putusing wirasa, atabeh teteg agung, mangkat Ida I Gusti Agung Putu Mbayun, saha sanjata muang wadwa makabehan, praya ngusak angrejek I Gusti Ngurah Bun. Yenya wani atangkep perang, telasakena tekaning anak putunya, rawuhing kapinggel laweyan, yan tan wani kewala ulah juga tur randahin rawuh wadwanya, sampun puput punika warah sira Sri Aji ring bahu dandanya makabehan mwang wadwanya sami.
Continue reading
Om Suastiasu,
Punapi gatra semeton?
Mangkin BASABali WIKI medue lomba macecimpedan sane maprakanti sareng Paguyuban Duta Bahasa Provisnsi Bali.
Ngiring sareng sami rereh artos Basa Bali saking petunjuk nyerorod lan nyelegadang ring gambar! Semeton sane cawisanne patut lan jangkep pacang ngemolihang hadiah menarik saking BASABali WIKI lan Paguyuban Duta Bahasa Provinsi Bali.
Tata carane inggih punika:
- Durusang sarengin lan Like akun Facebook BASABali WIKI
- Durusang kirim cawisan druene ring pesan langsung ka akun BASABali Wiki
- Surat (utawi mention) 2 semeton druene ring kolom komentar
- Durusang kirim cawisan druene sedurung 28 April 2018
Yaning kayun ngiring cingakin tur rereh artos ipun ring Kamus BASABali Wiki Puniki, sira unting wenten cawisane drika.
PURA Tuluk Biyu Batur Parahyangan Agung Pucak Gunung Abang sané magenah ring Désa Batur, Kecamatan Kintamani, Kabupatén Bangli. Pacang ngamargiang Karya Pujawali Ngusaba Purnamaning Sasih Kapat Warsa 2012. Dudonan karya ring Pura Tuluk Biyu Batur kamargiang ngawit tanggal 16 Septémber 2012 nepet rahina Redité Pon Medangsia kantos tanggal 8 Oktober 2012 rahina Soma Kliwon Klurut.
Mapaiketan sareng dudonan karya punika pengemong miwah prawartaka karya matur piuning majeng Ida Dané Umat Hindu Se-Dharma sareng sami turmaning ngaptiang mangda prasida pedek tangkil sajeroning upacara punika. Ngeninin indik éédan karya sané pacang kamargiang makadi ring sor puniki.
Ring rahina Anggara Paing Pujut tanggal 25 Septémber 2012, Pacang kamargiang pula-pali Rsi Gana Mapiuning Karya, Nuhur Tirta ring Pucak Gunung Abang, Tirta Sapuh Jagat, Tirta Segara Danu, Ngunggahang Sanghyang Raré Anggon, Nanceb Sunari, Sanggar Tawang.
Raris rahina Sukra Kliwon Pujut tanggal 28 Septémber 2012, éédan sané kamargiang inggih punika Ngadegang Bagia Pula Kerti. Bénjangné ring rahina Saniscara Umanis Pujut tanggal 29 Septémber 2012, kamargiang Mapepada Wewalungan, Ida Bhatara-Bhatari Katuran Bhakti Pengodal lan Pesucian.
Salanturnyané tanggal 30 Septémber 2012 nepet rahina Redité Paing Pahang, kamargiang Puncak Karya Mapepada Agung, Pujawali Ngusaba Sasih Kapat. Bénjangné rahina Soma Pon Pahang tanggal 1 Oktober 2012 kamargiang pula-pali Wayon Ageng Walikota Dénpasar miwah Pémkab Karangasem.
Tanggal 2 Oktober 2012 rahina Anggara Wagé Pahang kamargiang Wayon Alit, Bhakti Penganyar Kabupatén Gianyar, miwah Tabanan. Raris rahina Buda Kliwon Pahang tanggal 3 Oktober 2012, kamargiang Bhakti Penganyar Pemkab Bangli.
Salanturnyané rahina Wraspati Umanis Pahang tanggal 4 Oktober 2012 kalaksanayang Bhakti Penganyar Pemkab Klungkung. Bénjangné tanggal 5 Oktober 2012 nepet rahina Sukra Paing Pahang kamargiang Bhakti Penganyar Pemkab Buléléng.
Yéning Bhakti Penganyar Pemkab Jembrana kamargiang ring tanggal 6 Oktober 2012 nepet rahina Saniscara Pon Pahang. Salanturnyané tanggal 7 Oktober 2012 rahina Redité Wagé Klurut kamargiang Bhakti Penganyar Pemkab Badung. Rahina Soma Kliwon Klurut tanggal 8 Oktober 2012, kamargiang Bhakti Pepranian, Ngelantur Ida Bhatara Katuran Bhakti Pengeluhur.
Punika indik dudonan karya sané pacang kamargiang ring Pura Tuluk Biyu Batur, gumanti prasida kapiarsayang sareng sami olih Umat Hindu/Umat Se-Dharma. Dumogi Pujawali sané pacang kamargiang nemoning labda karya, tur paripurna sida sidaning don.
Artikel Olih : Orti Bali | Bali Post, 23 September 2012
Dados wiku luih pisan. Sakéwanten sadurungé dados wiku patut pisan kadasarin antuk pamargi sané manut sastra. Patut éling ring pikayunan. Mresidayang ngret indria. Pamargi sané lempas ring agama edohin pisan. Minekadi, mamaling, kadi turah mangkin kabaos korupsi, mamarikosa, seneng ring somah timpal patut icalang ring pikayunan. Mangda sampunang kabakta pamarginé asapunika ri sampuné mapoggala. Taler mangda sampunang kaucap mantan koruptor, mantan pamégal taler mantan-mantansané tiosan.
Wantah dados wiku mawit saking nénten suci pikayunan utawi laksanané bénjangan diastun sampun mapoggala taler pacang katangehan kémanten. Karmaphalané nénten dados pacang impasin. Jagi mamargi, ngrereh galah manten. Karmaphalané nénten uning ring sang sampun maprucut, mateteken, mabusana sarwa petak. Karmaphalané sané sampun kasurat ring telenging hredaya nénten dados sunglapin antuk pakantenan saking pinggir. Sané kanten suci.Mawinan sadurungé dados wiku patut mataki-taki suci, punapi malih ri sampuné mapoggala. Sapunika Madé Jimbar mahbahang ring Geguritan Baturtaskara, kacitak antuk Toko Buku Indra Jaya, Singaraja.
Dados wiku nénten dados lempas saking pamargin nabé. Utawi titah Widhi , bangbang guru bangbang sisia. Sampunang mamurug pawarah Widhi. Wantah sampun nénten kadadosang sampunang marginina. Wénten titah sakadi rahina nénten kalugrahan ninggal pasraman ri kalaning sasih karo,patut marginin. Wantah purun mamurug,bencana pacang kapanggih:
Rikalaning sasih karo/ tan kayogya tulak mulih/ apan panedenging karo/ jalaran kita ngemasin/ aja kita manungkasin/ yan kita wanya mamurug/ tan wurungan kita pejah/ mogi nanak pageh hati/ pupus wuwus/ Sanghyang Budha nuli musna// ( Sinom, kaca 15).
Wantah sampun paileh pacang katangehan, pamarginé nénten anut daweg walaka, wénten manten pabancana rauh. Sakadi istri maya. Anak istri sané mresidayang ngobahang pabratan sang maangga wiku. Yan rerehang sampun dados wiku nénten dados malih nyeledetin anak istri ayu. Puniki tios, purun munggelang brata mangda polih makrida :
Kudang warsa / Ida Padanda Witaskara/ asrama ring wanagiri/ pageh nglarang/ swadarmaning kapanditankocap/ mangkin sampun janji/ istri maya/manyingsé ngoda sang resi// ( Durma, 5, kaca 17).
Yan matanduran ayu, ayu pacang poponi, sapunika taler wantah matanduran ala,sané jagi poponin taler ala. Yadiastun sampun mapoggala , mapargin karmaphalané nénten dados impasin. Nutug kémanten. Punapi malih sampun pailehan pamargin Sanghyang Kalamertiu, patiné jagi kapanggih manten. Santukan sadurungé mapoggala malaksana lempas saking pangandikan Sanghyang Sastra :
Cai mula inan corah/ né tan surud/ ngrusak jagat petah/ karuruhan uling malu/ mara jani katemokang/ ngangken pranda/ pangus mangilidang letuh/ sing buwung iba mapunggal/ réh dosa ngebekin gumi// (Pangkur,5 kaca 42).
Sadurungé dados wiku mangda kadasarin antuk pamargin sané manut sastra.Mataki-taki jagi maséwaka darma. Nganutang pikayunan sareng laksana. Ngrereh linggih suci kadasarin antuk pikayunan sané suci. Mangda sampunang ri sampuné mapoggala polih ujar ala.
Ayah
- volunteering work
Media
Ayah
Kasar
Unknown
Halus
Unknown
Northern Form
Unknown
Usage Examples
Penyuluh basa Bali Kabupaten Tabanan nglaksanayang parikrama ngaturang ayah iriki ring Pura Luhur Pakendungan sane magenah ring desa Beraban kecamatan Kediri, Tabanan.
The Balinese language counsellors of Tabahan Regency perform their costumary volunteering work here at Pakendungan's Holy Temple in Beraban village, district of Kediri, Tabanan.
Geguritan Goa Giri Putri
Panglukatan Mala, Nunas Amertha
Sang manresti nénten pacang mresidayang suci nulus. Wénten manten kagogan utawi prakertiné sané nénten manut. Nénten manut dresta utawi sastra agama. Indiké punika ngwetuang mala ring angga, ring pikayunan. Mala- mala sané ngabanda patut pisan tunasang panglukatan . Tatuwékné mangda éling ring kasujatian angga. Nénten malih mamargi utawi matingkah sané ngwetuang mala.
Mala – mala sané gumanti ngoda pikayunané tirtha sinalih tunggil anggén negtegang . Nglungsur panglukatan panglebur sahananing mala. Mala lebur pikayunan ening jagi metu. Kerta kawéntenan pikayunané. Sapunika I Nyoman Dunia, S.Pd. sareng I Ketut Darma, MBA mahbahang ring Geguritan Goa Giri Putri, kacitak antuk Paramita Surabaya. Geguritan Goa Giri Putri madaging pupuh ginada, ginanti, maskumbang, sinom, durma, semarandana, sinom, sareng pangkur.
Pura Giri Putri sinalih tunggil genah nglungsur panglukatan mala. Pura puniki wenten ring telenging goa pinaka linggih Hyang Giri Putri. Hyang Giri Putri nénten lian Bhathari Parwati sakti Bhathara Siwa :
Hyang Giri Putri/ pragayan sayang tur asih/ Saktin Ida bhathara Śiwa/ ketah kabaos Pārwati/ temedun ring mrecepada/ tengahing goa malinggih// ( Ginanti 1, kaca 3).
Panglukatan mala taler lungsurang ring Hyang Giri Pati, Hyang Siwa, Dewi Gangga. Panglukatanné sané kalungsur sida nglebur sahananing mala, mrayascita idep. Ngicalang dasa mala sané ngrubéda :
Rauh sampun kabaosang/ irika ring Giri Pati/ ketah jua Hyang Śiwa/ nunas palukatan suci/ prayascita kang piranti/ nunas plukatan kaluhur/ irika ring Déwi Gangga/ Bhathara bhathari sami/ sida lebur/ sahananing dasamala// ( Sinom 4, kaca 9).
Dasa mala sida kalebur ngetuang bayu premana pageh, kukuh pikayunan suci ening. Pangandika sané metu ngetisin karna, tutur ayu. Pratingkahé punika ngwawinang adung paswitraan ring krama . Arang wénten biota :
Ngwijilang bayu pramana/ pageh kukuh manah suci/ bawosé ngetisin karna/ patut kardi turing jujur/ mangda sida ngawetuang / tutur ayu/ ngawé adung pasuwitran// ( Ginada 3, kaca 11).
Ratu Syahbandar, Déwi Kwam Im taler kaadegang. Genah nglungsur amertha. Nyihnayang panunggalan Hindu- Budha. Ratu Syahbandar, Déwi Kwam Im welas asih ring sang astiti bakti. Mapaica sané kalungsur :
Sayan – sayan ngon ring/ Ida dahat swéca turing asih/ Déwi Kwam Im banget sayang/ gelis manyambrama tedun/ mapaica kawibuhan/ asing apti/ sidaning don mresidayang// ( Ginada 6,, kaca 25).
Goa Giri Putri sané wénten ring Nusa Panida gumanti linggih Sanghyang Siwa, ngwetuang kerta jagaté, landuh pikayunan, pamargi. Pura puniki gumanti pusering, pamugeh jagat Nusa Panida sané patut kasungsung, kasembah, katuléngayang nénten manten saking Nusa taler saking duranusa.
Mangkin tunggilang mawosang/ kahanan ring Giri Putri/ wantah pamurtian Śiwa/ ngawi kerta jagat landuh/ pusering jagat ring Nusa/ Giri Putri/ sandang junjung saha sembah// ( Ginada 7, kaca 25).
Dasa mala presida kalebur satmaka amertha. Pikayunané dedeg, rasa bagia, landuh ring kauripan. Kauripan degdeg cihna éling ring kawéntanan angga.